**Številka: 041-58/2024-1**

**Datum: 24. 9. 2024**

Državna volilna komisija (v nadaljevanju: DVK) je v zvezi z izvedbo nadomestnih volitev v državni svet, ki bodo v četrtek, 14. 11. 2024, na podlagi 12. člena Zakona o državnem svetu (Uradni list RS, št. 100/05 – UPB, 95/09 – odl. US, 21/13 – ZFDO-F in 81/18 – odl. US; v nadaljevanju: ZDSve), na 87. seji, dne 24. 9. 2024, sprejela

**P O Z I V**

**Občinski sveti lokalnih skupnosti v 13. volilni enoti za nadomestne volitve predstavnika lokalnih interesov v državni svet v skladu z ZDSve in na podlagi lastnih pravil izvolijo svoje predstavnike v volilno telo za volitve člana državnega sveta – predstavnika lokalnih interesov ter določijo kandidate za člana državnega sveta – predstavnika lokalnih interesov.**

Po 3. členu Zakona o določitvi volilnih enot za volitve predstavnikov lokalnih interesov v državni svet (Uradni list RS, 48/92) 13. volilna enota obsega območja občin: **Bovec, Cerkno, Idrija, Kobarid in Tolmin** (sedež: Tolmin).

1. Za izvedbo nadomestnih volitev člana državnega sveta – predstavnika lokalnih interesov skrbita volilna komisija volilne enote Postojna (številka volilne enote: 2000), pristojna za volitve poslancev v državni zbor, s sedežem na Upravni enoti Postojna (v nadaljevanju: VKVE 2000 Postojna) in DVK.
2. Vsaka lokalna skupnost izvoli v volilno telo po enega predstavnika ne glede na število prebivalcev in po enega predstavnika na vsakih dopolnjenih pet tisoč prebivalcev. DVK je sprejela sklep o številu elektorjev po občinah za izvedbo nadomestnih volitev v državni svet, ki bodo 14. 11. 2024.
3. Seznam izvoljenih predstavnikov v volilno telo morajo občinski sveti lokalnih skupnosti neposredno vložiti pri VKVE 2000 Postojna, najpozneje do ponedeljka, 14. 10. 2024, do 24. ure.
4. Kandidature za člana državnega sveta - predstavnika lokalnih interesov morajo občinski sveti lokalnih skupnosti neposredno vložiti pri VKVE 2000 Postojna, najpozneje do ponedeljka, 14. 10. 2024, do 24. ure.
5. Pred vlaganjem seznama izvoljenih predstavnikov v volilno telo in kandidatur za člana državnega sveta - predstavnika lokalnih interesov so predlagatelji dolžni obvestiti VKVE 2000 Postojna o dnevu in uri vložitve seznama in kandidatur.
6. Nadomestne volitve člana državnega sveta – predstavnika lokalnih interesov bodo v četrtek, 14. 11. 2024 (Razpis nadomestnih volitev v državni svet, Uradni list RS, št. 80/24). DVK je sprejela navodilo o načinu izvedbe volilnega zbora za nadomestne volitve v državni svet, ki bodo 14. 11. 2024.
7. Ta poziv se objavi v Uradnem listu Republike Slovenije in na spletni strani DVK ([www.dvk-rs.si](http://www.dvk-rs.si)).

DVK je sprejela ta poziv na podlagi 12. člena ZDSve v sestavi: predsednik Peter Golob, člana Mitja Šuligoj in Miroslav Pretnar ter namestniki članov dr. Janez Pogorelec, Terezija Trupi in Brigita Domjan Pavlin. Poziv je sprejela soglasno.

Peter Golob

predsednik